**Spoštovani starši!**

Le malo nalog je tako zahtevnih, kot je starševstvo. Ne le, da je staršem zaupana skrb za varnost otrok, temveč je njihova tudi odgovornost za oblikovanje otrokove osebnosti, njegovih vrednot, občutka lastne vrednosti. Pri tej življenjski vlogi se starši velikokrat znajdemo v dilemi, kaj naj storimo, se sprašujemo, kaj je dobro za mojega otroka ter kako reševati težave in kam naj se obrnem po pomoč.

Pod okriljem **Večgeneracijskega centra Skupna točka Vrhnika** se bodo konec aprila začela **srečanja skupine za starše**, skozi katero se bomo posvečali starševstvu ter z njim povezanimi radostmi in odgovornostmi. Starši bodo preko pogovorov delili izkušnje pri vzgoji otrok in mladostnikov ter pridobivali nova znanja za konstruktivno reševanje problemov in pomoč ter oporo pri stiskah.

V skupino vabimo **starše otrok in mladostnikov, starih med 6 in 18 let**.

Skupina se bo pod vodstvom šolske svetovalne delavke

**Karmen Vergolin**, univ. dipl. soc. delavke,

srečevala

**vsak drug ponedeljek med 17.30 in 19.00**

v šoli Antona Martina Slomška, Pod Hruševco 33, 1360 Vrhnika

**z začetkom v ponedeljek, 24.4.2017**. Skupina se bo srečala 5-krat - 24.4., 8.5., 22.5., 5.6. in 19.6.

Pogovori skupine se bodo osredotočali na dileme vzgoje, gradnje samopodobe otroka, vstopom otrok v šolo ter pomenu sodelovanja šole in staršev, spoznavanju metod učenja, preživljanju prostega časa, postavljanju meja, reševanju konfliktov v družini, odnosov z najstniki in vprašanji izbire srednje šole, pa tudi z oblikami zasvojenosti med mladimi ter nasiljem.

**Število mest v skupini je omejeno, zato vas vljudno prosimo, da se za sodelovanje v skupini prijavite preko elektronskega naslova** **rok.strazisar@zpmmoste.net**, vedno pa lahko tudi pokličete na kontaktno številko 064 259 033.

Vljudno vabljeni!